CELEX: 62011CN0179
Language: fi
Date: 2011-04-18 00:00:00
Title: Asia C-179/11: Ennakkoratkaisupyyntö, jonka Conseil d'État (Ranska) on esittänyt 18.4.2011 — CIMADE ja Groupe d'information et de soutien des immigrés (GISTI) v. Ministre de l'Intérieur, de l'Outre-mer, des Collectivités territoriales et de l'Immigration

25.6.2011   
            
            
               FI
            
            
               Euroopan unionin virallinen lehti
            
            
               C 186/13
            
         Ennakkoratkaisupyyntö, jonka Conseil d'État (Ranska) on esittänyt 18.4.2011 — CIMADE ja Groupe d'information et de soutien des immigrés (GISTI) v. Ministre de l'Intérieur, de l'Outre-mer, des Collectivités territoriales et de l'Immigration
   (Asia C-179/11)
   2011/C 186/23
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d'État
   
      Pääasian asianosaiset
   
   
      Kantajat: CIMADE ja Groupe d'information et de soutien des immigrés (GISTI)
   
      Vastaaja: Ministre de l'Intérieur, de l'Outre-mer, des Collectivités territoriales et de l'Immigration
   
      Ennakkoratkaisukysymykset
   
   
               1)
            
            
               Taataanko 27.1.2003 annetulla neuvoston direktiivillä 2003/9/EY (1) niille hakijoille, joiden osalta turvapaikkahakemuksen saanut jäsenvaltio päättää 18.2.2003 annetun neuvoston asetuksen (EY) N:o 343/2003 (2) mukaisesti kääntyä pyyntöineen sen jäsenvaltion puoleen, jonka se katsoo olevan vastuussa tämän hakemuksen käsittelystä, oikeus tälle toiselle jäsenvaltiolle esitettyä vastaanotto- tai takaisinottopyyntöä koskevan menettelyn ajan tässä direktiivissä säädettyjen vastaanottoedellytyksiä koskevien vähimmäisvaatimusten täyttämiseen?
            
         
               2)
            
            
               Jos tähän kysymykseen vastataan myöntävästi,
               
                           a)
                        
                        
                           päättyykö ensin mainitulle jäsenvaltiolle kuuluva velvollisuus taata vastaanottoedellytyksiä koskevien vähimmäisvaatimusten täyttäminen hetkellä, jolloin valtio, jolle pyyntö on esitetty, päättää hyväksyä pyynnön turvapaikanhakijan vastaanottamisesta, häntä vastaanotettaessa tai tosiasiallisesti takaisinotettaessa vai jollakin muulla hetkellä?
                        
                     
                           b)
                        
                        
                           Mikä jäsenvaltio on tässä tapauksessa vastuussa vaatimuksia vastaavien vähimmäisvastaanotto-olosuhteiden tarjoamisesta aiheutuvista taloudellisista kustannuksista tällä ajanjaksolla?
                        
                     
         
      (1)  Turvapaikanhakijoiden vastaanottoa jäsenvaltioissa koskevista vähimmäisvaatimuksista 27.1.2003 annettu neuvoston direktiivi 2003/9/EY (EUVL L 31, s. 18).
   
      (2)  Niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, 18.2.2003 annettu neuvoston asetus (EY) N:o 343/2003 (EUVL L 50, s. 1).